Document ID: 31996L0014

ΟΔΗΓΙΑ 96/14/ΕΚ ΤΗΣ ΕΠΙΤΡΟΠΗΣ της 12ης Μαρτίου 1996 για τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου περί μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά, ή τα φυτικά προϊόντα και κατά της εξάπλωσής τους στο εσωτερικό της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 95/66/ΕΚ της Επιτροπής (2), και ιδίως το άρθρο 13 δεύτερο εδάφιο τρίτη και τέταρτη περίπτωση,
Εκτιμώντας:
ότι ορισμένες διατάξεις για τα μέτρα προστασίας στην Ελλάδα κατά του Phytophtora cinnamomi Rands καθώς και του Ips typographus Heer της οικογένειας των scolitidae, στην Ισπανία κατά των scolitidae Dendroctonus micans Kugelan, Ips amitinus Eichhof, Ips cembrae Heer, Ips duplicatus Sahlberg και typographus Heer και στην Ιταλία κατά του Curtobacterium flaccumfaciens pv. flaccunfaciens (Hedges) Collins and Jones, πρέπει να τροποποιηθούν επειδή δεν ενδείκνυται πλέον να εξακολουθήσουν να ισχύουν οι διατάξεις που θεσπίζει η εν λόγω οδηγία 7
ότι ακόμη, ορισμένες διατάξεις περί προστατευτικών μέτρων κατά των Dendroctonus micans Kugelan, Ips amitinus Eichhof, Ips cembrae Heer, Ips duplicatus Sahlberg, Ips sexdentatus Boerner, Ips typographus Heer και Pissodes spp. (ευρωπαϊκό) για τις σχετικές προστατευόμενες περιοχές που έχουν αναγνωριστεί για κάθε επιβλαβή οργανισμό πρέπει να τροποποιηθούν για να ληφθεί υπόψη ο ρόλος των φυτών που είναι ξενιστές των συγκεκριμένων οργανισμών 7
ότι ομοίως, ορισμένες διατάξεις περί προστατευτικών μέτρων στην Ισπανία κατά του Anthonomus grandis (Boh.) πρέπει να τροποποιηθούν για να ληφθούν υπόψη οι σχετικές ζώνες παραγωγής του Gossypium spp. και ο κίνδυνος εξάπλωσης του οργανισμού αυτού στο μη εκκοκκισμένο βαμβάκι 7 ότι επίσης, ορισμένες διατάξεις περί προστατευτικών μέτρων στην Ισπανία και στην Πορτογαλία κατά του Sternochetus mangiferae Fabricius πρέπει να τροποποιηθούν για να ληφθούν υπόψη οι σχετικές ζώνες παραγωγής του Mangifera spp. 7
ότι ορισμένες διατάξεις περί προστατευτικών μέτρων σε ένα μέρος της Γαλλίας, στη Βρετάννη, κατά του Beet necrotic yellow vein virus (ιού της νεκρωτικής κίτρινης κηλίδωσης των τεύλων) πρέπει να βελτιωθούν 7
ότι πρέπει να διευκρινιστούν τα προστατευτικά μέτρα κατά του Erwinia amylovora (Burr.) Winsl. (et al.) που θεσπίστηκαν για ορισμένες περιοχές της Γαλλίας 7
ότι συνεπώς, τα σχετικά παραρτήματα της οδηγίας 77/93/ΕΟΚ πρέπει να τροποποιηθούν αναλόγως 7
ότι οι τροποποιήσεις αυτές είναι σύμφωνες με τα αιτήματα των ενδιαφερομένων κρατών μελών 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 77/93/ΕΟΚ τροποποιείται όπως ορίζεται στο παράρτημα της παρούσας οδηγίας.
Άρθρο 2
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Απριλίου 1996. Ενημερώνουν σχετικά αμέσως την Επιτροπή.
Όταν τα κράτη μέλη θεσπίζουν τα εν λόγω μέτρα, πρέπει να περιλαμβάνεται σε αυτά παραπομπή στην παρούσα οδηγία ή να συνοδεύονται από την εν λόγω παραπομπή κατά την επίσημη δημοσίευσή τους. Η διαδικασία για την εν λόγω παραπομπή θεσπίζονται από τα κράτη μέλη.
2. Τα κράτη μέλη ανακοινώνουν αμέσως στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία. Η Επιτροπή ενημερώνει σχετικά τα λοιπά κράτη μέλη.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 12 Μαρτίου 1996.

Labels: 18
16
15
6